AVASTUSRETKED JUMALA SÕNAS
Tere, olen Rory Kaye.
Vaatate saadet "Avastades Jumala Sõna".
Eelmises saates rääkisin Jeesusest kui Jumala sõnast.
Jeesusest on niivõrd palju uurida, et selle tegemine võtaks terve igaviku.
Tema ja taevase Isa tundmaõppimine on piiramatu ja võrratu võimalus.
Jumala annab uues lepingus tõotuse, et igaüks, olgu suur või väike,
kes hakkab Jumalat järgima, seega saab Tema lapseks
ja võtab Ta oma ellu kui Issanda, tuleb temasse Püha Vaim,
ja ilmutab talle järk-järgult, kes on Jeesus ning taevane Isa.
Jeesus on otsene võrdpilt taevasest Isast.
Jeesus on võrdpilt taevasest Isast, teisisõnu Jumala sõna.
Täna tahan rääkida Piiblist.
Paljud nimetavad Piiblit Jumala sõnaks.
Seda seetõttu, et Piiblis
ilmutatakse Jeesust, kes on ise Jumala sõna.
Samuti on Piiblis Jumala sõnu ning kirjeldusi Jumalast endast.
See on raamatute kogumik
suurtest prohvetitest, peaministritest, õpetajatest ja apostlitest,
kes on edastanud inimkonnale sõnumeid Taevast
ja Jumala enda sõnu ligi 2000 aastat tagasi.
Mulle meeldib väga Piiblit lugeda, sest selles on nii paljut,
siiski ma ei tee sellest kultust ega hakka seda kummardama.
Piiblis kirjeldatakse kõike, millest ennist rääkisin.
See on kui raamatukogu.
Mõtle tagasi ajale, mil Piibleid hakati trükkima.
Tollal ei trükitud ühtki teist raamatut.
See oli esimene raamat, mida anti eales trükki.
Piibel pole üks raamat vaid kui raamatukogu.
Vanas Testamendis on tervelt 39 raamatut.
Uues Testamendis on aga 27 raamatut.
Juudid nimetavad Vana Testamenti "tanach".
See koosneb kolmest sõnast.
Esimene osa ehk Toora koosneb viiest Moosese raamatust.
Teine "neviot" ja kolmas "ketuvim".
Neviot ehk Prohvetid ning nende prohveteeringud.
Ketuvim ehk Kirjad, nt Ülemlaul, Õpetussõnad ja Psalmid.
Tahaksin täna uurida Piibli esimest osa ehk Vana Testamenti -
juudid nimetavad seda "tanach" - ning selle esimest osa ehk Toorat.
See esindab viit Moosese raamatut, kuid hbr k tõlkituna on see juhis(ed).
Moosese raamatuid nimetatakse inglise keeles:
Genesis, Exodus, Leviticus, Numbers ja Deuteronomy.
Heebrea keeles määrab raamatu nime raamatu esimene sõna.
Genesis, hbr k "bereshit", tähendab "alguses".
Ehk sa ei arva Piiblist midagi või pead seda ebausaldusväärseks.
Kui mina tulin 39 aastat tagasi usule,
ei uskunud ma sellest midagi ja olin niivõrd skeptiline.
Siiski olin avatud mõtlemisega ning hakkasin selle osas uurima.
Mida enam uurid Piiblit, sellega seonduvat teadust
ja selle erinevaid aspekte, leiad, et teadus ja ajalugu
hakkab aina enam kinnitama Piibli autentsust.
Toon näite.
Kui elasin lapsena New Yorkis, oli üks mu lemmik koht
Hayden'i planetaarium New Yorgi loodusloomuuseumis.
Selles planetaariumis sai vaadata tähti ja tähtkujusid.
Selles loodusmuuseumis on peaaegu kõikvõimalikku.
Selles muuseumis on maailma üks teadaolevalt vanim ese - puutükk,
mis on hinnanguliselt 4300 aasta vanune.
Tavaliselt saab puu vanust määrata selle ringide lugemisega,
s.t üks ring on umbes aasta.
Selle oliivipuu läbilõike osas
ei teata selle täpset vanust, kuna puu kese on puudu.
Keegi pole suutnud muuseumi direktorile seda seletada.
Kolm aastat tagasi soovisin muuseumi kuraatoriga kohtuda
ning pakkusin välja oma seletuse puuga juhtunu osas.
Ütlesin talle, et Piibli kohaselt
on planeet Maa veidi vähem kui 6000 a vana,
seega põhjus, miks sellel puul puuduvad ringid enne 4300 aastat
puudutab tol ajal toimunud üleilmset üleujutust.
Oletame, et see puu oli tollal juba ligi 1000 aastat vana.
Kui Maa kattus soolase veega umbes 6-12 kuu vältel,
siis oleksid kõik maa pealsed taimed erodeerunud.
Taolise puu juured, eriti oliivipuu, mis kannatab tuld ja üleujutust
ja on hämmastavalt vastupidav, oleksid olnud niivõrd tugevad,
et nad oleksid hakanud kasvama ka ümber selle puu kõdunenud osa.
Kuraator oli seda kuuldes põnevil.
See oli lihtsalt huvitav kõrvalepõige.
Minagi olin skeptik, kuid mida enam uurisin,
seda enam veendusin Piiblis räägitu on tõene.
Vanas Testamendis räägitakse, kuidas juudid tulid
Moosese ajal Egiptusest välja ja läbisid Punase mere.
Mul on olnud võimalus osaleda
ühel sel aastal valminud filmi valmimisel.
Esimesena näidati seda USA-s, kuid pärast seda 17 filmifestivalil
ning on võitnud 14 festivalil parima dokumentaali auhinna.
Selle nimi on "Exodus - Patterns of Evidence".
Osalesin sellel, kuna 1999. aastal
sukeldusin Punases meres ja leidsin vankriratta Moosese ajast.
See oli nii lai.
See oli niivõrd põnev avastus.
Olen hetkel 20 kilo ülekaalus, kuid enne olin 25 kilo raskem,
kuna mul oli 10 aastat murtud alaselg ning võtsin aina kaalus juurde.
Mul oli niivõrd häbi, et minu vee alla saamiseks
läks ligi pool tundi ja minu ümber seoti kaks rihma.
Siiski lasi Jumal mul leida selle vankriratta.
Hiljem lasime sinna minna professionaalsetel sukeldujatel
ja nende abil saime ligi 6000 tõendit Punase mere läbimise kohta.
Kuidas on see võimalik?
See ei ole muinasjutt,
kui Jumal poolitas Punase mere, et inimesed said käia kuival maal.
Saime õigused, et teha ka teine film,
et näidata, kuidas Jumal avas selle Punase mere.
Olen niivõrd tänulik, et Jumal andis mulle selle ilmutuse.
Rääkisin selle osas füüsikute,
teadlaste, matemaatikute ja heebrea kirjatundjatega.
Sellel põhjendusel on loogiline seletus,
kuidas Jumal lahutas tohutud veemassiivid.
Jätan põhjenduse filmi jaoks.
Olen leidnud, et kõik piiblilood, mis võivad tunduda ebareaalsed,
peavad lähemal uurimisel paika.
Kuidas on imedega?
Olin ennist tavaline noormees, kes oli tagasihoidlik ja ebakindel.
Usule tulles huvitusin vaid iseendast - minu kutsumusest ja minu elust.
Jumal hakkas mind muutma, et uuriksin, mis on Tema südamel
ja teiste inimeste elus ning hakkasin neid armastama.
Ta näitas mulle, et kuigi olin enne
Piibli osas väga skeptiline, on selles olevad imed autentsed.
Mul on olnud kaks võimalust
palvetada Jeesuse nimel surnud inimese eest
ning Jumal äratas mõlemad inimesed surnust.
Ühe minu pulmaööl ja teise, kui lõpetasin piiblikooli 1977. a.
See on ehe.
Siin stuudios on olnud nn "Püha Vaimu koosolekuteks",
kus inimesed tervenevad haigustest nagu vähk ja tõusevad ratastoolist.
Olen tundnud vajadust
tõsta usaldusväärsust selliste tervenemiste osas.
Palusin Jumalat, et meil võiks publiku hulgas olla arste.
Viimasel korral, kui meil olid need õhtud,
siis ei saanud meie tuttavad arstid tulla.
Palusin Jumalat, et Ta annaks mulle häid kontakte.
Olin selles aprillikuus rongil, et tulla siia telestuudiosse.
Keegi istus mu toolil.
Ütlesin talle, et ta istub minu toolil.
Vaatasin enda kõrvale
ja vastaspool istus üks kena noor naine.
Mõistsin, mis toimub ja ütlesin, et otsin endale teise koha.
Istusin rongi teise otsa ja mulle tuli üks kõne teise järel.
Pidin inimesi julgustama ja nõustama.
Sellel rongil Helsingisse istus mu vastas naine,
kelle sõnul oli tal üks huvitavaim rongisõit tema elus,
kuigi me ei rääkinud üksteisega sõnagi.
Ta tutvustas end
ning tegemist oli Soome ühe juhtiva meditsiinitöötajaga.
Ta nõustus tulevikus külastama seda saadet,
et kinnitada, kas inimesed on saanud terveks vähist.
Ta oli spetsialiseerunud vähile.
Kaks kuud tagasi olin rongil Kuopiosse.
Kuna ma ei jõudnud eelmisel õhtul rongile,
pidin pileti ümber vahetama.
Selle vältimiseks küsisin kontrolörilt, kas võiksin sõita pluss-sektsioonis,
mis on hinna mõistes samas vääringus.
Sain selle ümber muudetud
ning vagunisse sisenedes oli seal vaid üks naine,
kes istus täpselt minu istekoha vastas.
Hakkasime vestlema ning ta sõitis samuti Koupiosse,
sest ta oli peaesineja ühel konverentsil Kuopios,
kuhu tulid psühholoogid Soomest ja kogu Baltikumist.
Ta oli seal peakõneleja.
Julgustasin teda ning tema usk sai kinnitatud
ja ta nõustus samuti osalema telesaadetes.
Sel juhul saaks ta kinnitada,
kas inimesed on tervenenud erinevates psüühilistest haigustest.
See võib sulle tunduda juhusena,
kuid mul on olnud 39 aastat suhe Jumalaga,
mistõttu tean, et kui palume midagi Tema tahte kohaselt,
on Tal võimalik korraldada olukordi, et palutu võiks sündida.
Uurime taas Piiblit.
Rääkisin Vanast Testamendist, milles on 39 eri raamatut.
Seadus on viis Moosese raamatut, mida juudid nimetavad Tooraks.
Toora tähendab tõlkes juhist Jumalalt.
Jumala juhised ei piirdu üksnes Tooraga.
Tänapäeval annab Ta meile Püha Vaimu kaudu juhiseid.
Jeesus ütles Johannese 14:26,
et Püha Vaim annab meile ilmutust ning juhatab meid kõigesse tõesse.
Jumal tahab anda meile enam juhiseid.
Räägin Toorast järgmises saates lähemalt.
Selles saates tahan keskenduda Seadusele.
Paljud peavad seda vähetähtsaks, kuna see asub Vanas Testamendis.
Apostel Paulus ütles kirjas heebrealastele 7:19,
et Seadus ei teinud midagi täiuslikuks,
ütleb ta Roomlaste 7:12,16 et Seadus on hea ja püha.
1. Timoteose 1:8 on kirjas seesama.
Seadus on hea ja püha, kuid see aitab meid
vaid siin Maa peal olles ning annab meile eri juhiseid.
Näiteks räägitakse Tooras reeglitest toidu kohta,
mida juudid nimetavad koššeriks.
Jumal andis selle seaduse, et hoiaksime end bakterite eest.
Ma ei taha su söögiisu rikkuda, kui sööd krevette ja vähki.
Armastasin neid lapsena süüa,
kuid nad toituvad veekogu põhjas olevatest raibetest ja jäänustest.
Jumal andis käsu oma rahvale, et hoida neid kahjulike bakterite eest.
Samal põhjusel andis Ta ka käsu eri loomade ja lindude osas.
Seadus on väga eluline,
samuti kogu ülejäänud Piibel, sest Jumalgi on praktiline.
Tänapäeval me ei pea elama samade olude all,
kui sa ei ole Seaduse all ning oled astunud uude lepingusse,
mis on parem leping.
Kui armastad süüa krevette, sinki ja vähki,
siis sa ei pea kartma toidumürgitust, sest meil on säilitamiseks külmikud.
Jätkame.
Seadus hõlmab 613 käsku.
365 neist näitavad,
mida peaksid tegema ning millest peaksid hoiduma.
Lisaks on ka kümme käsku, mida juudid nimetavad tunnistuseks.
Miks?
Piiblis kirjutatakse üksikasjalikult, et Jumal rääkis Moosesele
ja kogu Iisraeli rahvale neist kümnest käsust.
Pärast ütles rahvas Moosesele, et nad ei suuda enam kuulda.
Mägi rappus, seda ümbritses tuli ja torm
ning Jumala hääl oli niivõrd võimas,
et rahvas palus Moosest, et ta kuulaks üksi Jumalat
ning edastaks neile hiljem Tema sõnumi.
Neid kümmet käsku nimetati tunnistuseks.
Jumal kirjutas need
oma sõrmega kahe kivitahvli peale ning andis need Moosesele.
Mooses lõhkus esimesed kivitahvlid ja pidi ise uued kirjutama
ning Jumal kirjutas taas tahvlite peale kümme käsku.
Kogu rahvas, kes väljus Egiptusest, kuulis Jumalal häält mäel.
Loodan, et see on põnev.
Vaatame, mida Jeesus ütles Seaduse kohta.
Matteuse 22:37-40 võtab ta selle kõik kokku.
Tema juurde tuli keegi, kes küsis käskude kohta.
Selleks oli kirjatundja,
kes pani Teda proovile, küsides, milline on Seaduse suurim käsk.
37. salmis vastas Jeesus:
"Armasta Issandat, oma Jumalat, kogu oma südamega
ja kogu oma hingega ja kogu oma mõistusega!"
Sellesama käsu leiate ka 5. Moosese 6:5.
Jeesus lisas sellele midagi juurde.
Jeesus ei anna inimestele üksnes vastuseid,
vaid räägib neile, mis on Jumala südamel.
Jeesus lisas: "See ongi suurim ja esimene käsk.
Teine on selle sarnane:
Armasta oma ligimest nagu iseennast!"
Sellesama käsu leiate ka 4. Moosese 19:18.
Jeesus jätkas 40. salmis:
"Neis kahes käsus on koos kogu Seadus ja Prohvetid."
Neviot - kõik prohvetite kirja pandud prohveteeringud
Need kõik tuginevad neile kahele käsule.
"Armasta Issandat, oma Jumalat, kogu oma südamega
ja kogu oma hingega ja kogu oma mõistusega
ja armasta oma ligimest nagu iseennast!"
Uus Testament läheb sellest aga palju kaugemale -
peaksime üksteist armastama nagu Jumal on meid armastanud.
Selleks on vaja üleloomulikku sekkumist.
Just sellele käsule põhinebki Uus Testament.
Jeesus võttis karika paasapühal - mis oli viimane õhtusöömaaeg
enne tema ristilöömist - ja ütles jüngritele,
et see on uus leping Tema veres, mida kinnitatakse Tema verega.
Räägin hetkeks,
mille tõttu kinnitatakse Jumala lepinguid verega.
Jumal tahab, et mõistaksime,
et Tema seadused kätkevad elu ja surma.
See on elu ja surma küsimus, kas oleme Jumalaga õiges suhtes.
See puudutab sinu igavikku.
Seetõttu valati Vana Testamendi ajal loomade verd.
Siinkohal pole tegemist loomade väärkohtlemisega,
kuna sellesama viisi läbi saame ka söömiseks liha.
Vere valamine käis alati lepingu sõlmimisega käsikäes.
Uus leping, millest räägime järgmises saates lähemalt,
kinnitati Jeesuse enda verega, keda kutsuti ka Jumala Talleks.
Ta oli lõplik ohver, et meil võiks olla suhe Jumalaga.
Kui Jumal annab tõotuse, siis Ta täidab selle alati.
Jeesuski ütles meile,
et täidaksime seda, kui oleme öelnud jah või ei.
Ta soovib, et oleksime nagu Tema.
Jeesus ütles "tõesti, tõesti".
Kui Jumal annab tõotuse, siis ta seisab selle taga.
Jumala tõotused Noale hõlmasid samuti lepingut.
Jumala tõotused Moosesele ja Iisraeli rahvale olid lepingus,
mida me nimetame vanaks lepinguks.
Jumal tegi ka lepingu Aabrahami, Iisaki ja Jaakobiga.
Jeesus kohtus nende kõigiga.
Jumal tegi Aabrahamiga lepingu, millest võib lugeda 1. Moosese 15.
Jumal tõotas talle,
et temast saab alguse rahvas, kellele Jumal annab kodumaa
ja lõpuks ka Messia, kelleks on Jeesus ise.
Moosesele andis Jumal Seaduse
ja käskis tal öelda rahvale, et nad läheksid tõotatud maale.
Mooses ei teinud seda.
Esimene kord, kui Mooses - meile teadaolevalt -
läks tõotatud maale, Iisraeli, toimus muutmise mäel,
kus ta kohtus Jeesusega, et Teda ristisurmaks ette valmistada.
Sellel mäel kohtusid Mooses ja Eelija Jeesusega.
Seda nägid ka Peetrus, Jaakobus ja Johannes
ning olid nähtust vapustatud.
Kord on meilgi võimalus
kohtuda kõigi nende apostlitega ning õppida tundma Jumalat.
Need on kindlad tõotused,
et meil võib olla igavene elu ning võime õppida tundma Jumalat.
Minule on see nii põnev.
Elan küll siin maailmas,
kuid mul on kindel lootus, mis võib ka sinul olla.
See lootus tugineb Jeesuse tõotustele,
et me kohtume kord Temaga,
võime tunda Jumalat ja olla Temaga igavesti.
Rääkisime tunnistusest ehk kümnest käsust,
Seadusest, Vanast Testamendist ning ka Piiblist.
Tahan anda sulle prohveteeringu Piibli tähtsuse kohta.
Jumal ütleb järgnevat:
"Kutsun Soome kogudust võtma Piiblit aluseks igale õpetusele.
Ole ustav Jumala sõna õppimises,
et võiksid olla Jumalale kõlblik tööriist.
Las sinu ilmutus ja õpetus tugineb Jumala sõnale
ja seda Püha Vaimu abil."
Loeme, mis on kirjutatud Piiblis Jumala sõna kohta.
See sarnaneb paljuski sellele, mida just teile prohveteerisin.
Vaatame 1. Timoteose..
Vabandust 2. Timoteose..
Avan selle koha uuesti.
2. Timoteose 3:15 alates.
Paulus kirjutab Timoteosele,
kuidas Timoteos on õppinud lapsest saati pühi kirju.
Paulus kirjutas Timoteosele seda,
kui neil oli vaid Vana Testament, sest Uut Testamenti veel kirjutati.
"ja kuna sa tunned lapsest saadik pühi kirju,
mis võivad sulle tarkust anda päästeks.."
Teisisõnu teada teed päästeni.
See pääste on Messias ehk Jeesuses.
"päästeks usu kaudu, mis on Kristuses Jeesuses.
Kogu Pühakiri on Jumala sisendatud.."
Soome keelses Piiblis öeldakse, et Pühakiri on Jumala vormitud.
"Kogu Pühakiri on Jumala sisendatud."
Heebrea keeles nimetatakse Püha Vaimu "Ruach Hakodesh",
mis tähendab tõlkes Püha Jumala Vaimu.
Sõna "vaim" tähendab ka "hingust".
Seega Jumal on hinganud või pannud oma Vaimuga
liikuma prohveteid ja apostleid, andes neile ilmutust Sõnast,
millest sai me tänane Piibel, kus on nii Vana kui Uus Testament.
"Kogu Pühakiri on Jumala sisendatud
ja kasulik õpetamiseks, noomimiseks (ingl julgustamiseks),
parandamiseks, kasvatamiseks õiguses,
et Jumala inimene oleks täiesti varustatud
ja valmis igale heale teole."
Mis on see hea tegu?
Me ei saa päästetud oma tegude kaudu.
Siiski saame päästetud
ning pärast seda on meil kindlad ettevalmistatud teod
ehk head teod, mida Jumal tahab, et teeksime Tema jüngritena.
Vastupidiselt võiksime saada päästetud ja minna Taevasse.
Meil on kindel jüngriks olemise aeg, kus muutume Jeesuse moodi,
avastame Jumala tahet ning õpime seda tegema.
Sellel teekonnal olen mina ja ehk ka sina või kutsutud selleks.
Loeme, millised on need head ettevalmistatud teod
ning lõpus räägin ühe tunnistuse.
Efeslaste 2:10.
Püüan seda soome keeles lugeda, kuna üritan õppida teie keelt.
Võin soome keeles laulda, kuid pean õppima seda lugema.
Ehk kõlab see nagu mõni viieaastane räägiks..
Võib-olla räägivad nad minust isegi paremini.
Olge armulised, sest ma armastan teie riiki, rahvast ja keelt.
"Sest meie oleme tema (Jumala) teos, Kristuses Jeesuses
loodud heade tegude tegemiseks, nii nagu Jumal
on juba enne meile seadnud, et me teeksime seda."
Me oleme Jumala töölised,
kes on uuesti sündinud ja uuesti loodud Kristuses Jeesuses.
Jumala Püha Vaim tuleb meisse Jeesuse ristisurma tõttu
ja kui võtame Kristuse oma elu Issandaks
ning astume suhtesse Jumalaga läbi usus Jeesusesse
ja ütleme, et mitte meie vaid Tema tahtmine,
siis Tema Vaim tuleb meisse ning saame uueks looduks.
Ta hakkab meile Püha Vaimu läbi õpetama -
räägin sellest lähemalt järgmises saates.
Ta juhib meid, et teeksime neid häid ettevalmistatud tegusid,
mida Jumal on meile eelnevalt valmis pannud.
Enne kui Jumal lõi maa ja kogu universumi,
mõtles Jumal sinule ja minule.
Jumal lõi kogu universumi,
kuna see oli Tema plaan, et iga inimene võiks valida,
kas nad tahavad saada Tema jüngriteks või mitte.
Miks tundub, et Jumal justkui peidab ennast
ning me ei näe Teda enam liikumas?
Kui kõik näeksid Jumalat, peaksid kõik hakkama Teda järgima,
sest nad oleksid surmahirmus mitte kuuletuda.
Jumal on end peitnud piisavalt,
et kui tuleme Tema ette, teeksime seda vabatahtlikult.
Jumal kutsub täna sind ja meid kõiki.
"Tule ja ole Minu jünger."
Kes on jünger?
Jumala poolt õpetatud isik.
Räägime sellest järgmises saates,
kus kõnelen uuest lepingust ning pärast seda ka kogudusest.
Mis on kogudus?
See on hulk jüngreid - inimesi, kes on õppinud
tundma Jumalat ning käivad Tema tahtes.
Järgmistes saadetes räägin ka Jumala tundmisest.
Loodan, et vaatate meid ka järgnevatel kordadel.
Tahan lõpetuseks öelda,
et Jumal õnnistagu sind, sest Ta armastab sind nii väga.
Mina hoolin sinust samuti ja tänan, et vaatasite saadet.
Taevas TV7 viib evangeeliumi tuhandetesse kodudesse
Soomes, Rootsis, Eestis ning üle kogu maailma.
Televisioon on hea tööriist, et aidata inimestel leida tee Jumalani.
Kui saade on sind puudutanud, tahame anda sulle võimaluse
teha meiega koostööd ja aidata meid selle tegemisel.
Selleks võid helistada 900 1777, millega annetate 7 eurot.
Julgustan teid seda tegema.
Usun TV7 töösse ning kutsun sindki kaasa lööma.
Igaühel meist on oma osa.
Jumal õnnistagu sind.
Tõlge: Mailis Mägi